CELEX: 62019CN0797
Language: el
Date: 2019-10-24 00:00:00
Title: Υπόθεση C-797/19: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 24 Οκτωβρίου 2019 – B-GmbH κατά Finanzamt D

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/21
            
         
      Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 24 Οκτωβρίου 2019 – B-GmbH κατά Finanzamt D
      (Υπόθεση C-797/19)
      (2020/C 27/27)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzhof
      
         Διάδικοι στην υπόθεση της κύριας δίκης
      
      
         Προσφεύγουσα και αναιρεσείουσα: B-GmbH
      
         Καθού και αναιρεσίβλητο: Finanzamt D
      
         Προδικαστικό ερώτημα
      
      Υφίσταται κρατική ενίσχυση κατά την έννοια του άρθρου 107, παράγραφος 1, της Συνθήκης για τη Λειτουργία της Ευρωπαϊκής Ένωσης, όταν η νομοθεσία κράτους μέλους προβλέπει μεν ότι οι (συνεχείς) ζημίες κεφαλαιουχικής εταιρίας από οικονομική δραστηριότητα ασκούμενη έναντι ανταλλάγματος που δεν αρκεί για την κάλυψη του κόστους πρέπει να θεωρούνται, κατ’ αρχήν, ως συγκαλυμμένη διανομή κερδών και, κατά συνέπεια, δεν επιτρέπεται να μειώνουν τα κέρδη της κεφαλαιουχικής εταιρίας, αλλά και ότι, στην περίπτωση των κεφαλαιουχικών εταιρειών στις οποίες η πλειοψηφία των δικαιωμάτων ψήφου ανήκει άμεσα ή έμμεσα σε νομικά πρόσωπα δημοσίου δικαίου, οι έννομες αυτές συνέπειες δεν ισχύουν όσον αφορά μακροχρόνια ζημιογόνες δραστηριότητες των οποίων η άσκηση δικαιολογείται από συγκοινωνιακούς, περιβαλλοντικούς, κοινωνικούς, πολιτιστικούς, εκπαιδευτικούς λόγους ή από λόγους δημόσιας υγείας;